Solveig Kloppen

Solveig Kloppen (født 1971) er en norsk skuespiller og programleder. 

Solveig Kloppen er født i Trondheim, men oppvokst i Vik i Sogn og på Jessheim i Akershus. Som russ ved Jessheim videregående skole i 1991 var hun både revysjef, instruktør og artist. Hun har studert ved universitetene i Bergen og Oslo, fra Journalisthøgskolen samt ved Fysioterapihøgskolen i Oslo.

Hun har tidligere vært standup-komiker. Hun spilte resepsjonisten Tine i komiserien Bot og bedring på TV 2 fra 1996 til 1998 og ledet prateprogrammet Mandagsklubben på TVNorge i 2000 og var utegående reporter i ungdomsprogrammet Trigger på NRK. Sommeren 2003 ledet hun Petres sommermorgen på radiokanalen NRK P3 sammen med Annette Walther. Samme høst lagde hun skjult-kamera-innslag til NRK1s lørdagsunderholdningsprogram LørDan. Hun spilte lesbiske Marte i den romantiske filmkomedien Kvinnen i mitt liv som ble lansert i 2003 og rollen som Mortimers mor i eventyrfilmen Dragevokterens jul fra 2020.

Kloppen var programleder i Idol på TV 2 sammen med Ingrid Gjessing i 2004-sesongen og med Kåre Magnus Bergh i 2005 og 2006. For sin innsats i Idol vant hun publikumsprisen under Gullruten 2005. Hun var også nominert til Gullruten 2008 for sin innsats som programleder for Hjelpekorpset sammen med Helén Vikstvedt. Våren 2011 var hun medprogramleder i TV 2-serien Svendsen om Hansen og Jensen hvor hun og Truls Svendsen forsøkte å avkrefte eller bekrefte myter nordmenn har om hverandre. Serien ble kåret til beste magasin- eller livsstilsprogram under Gullruten 2011. Senere var hun programleder i Ønskedrømmen på TV 2 sammen med Øyvind Mund og Carsten Skjelbreid og fra januar 2015 TV 2-programmet En kveld hos Kloppen. For programmet vant hun Gullruten 2017 i klassen beste kvinnelige programleder og var nominert til publikumsprisen under Gullruten 2018. Foran Gullruten 2018 ble hun nominert i klassen beste programleder for Det jeg ikke fikk sagt og til publikumsprisen.

Hun har også ledet Spellemannprisen to ganger sammen med Ivar Christian Johansen (2009 og 2010) og Amandaprisen 2013.

Siden 2012 har hun vært programleder for talentkonkurransen Norske Talenter. Den første sesongen hun var programleder ledet hun sendingene sammen med Stian Blipp, men har siden 2014 vært programleder alene. I 2022 tok hun over som medprogramleder i quiz-programmet Alle mot alle på TV Norge sammen med Jon Almaas. For programmet vant de to sammen klassen beste programleder – underholdning under både Gullruten 2022 og Gullruten 2025. I 2024 ble hun dobbeltnominert til Gullruten 2024 i kategorien beste programleder - underholdning, både for Norske talenter og for Alle mot alle, sistnevnte sammen med Almaas.

Kloppen er gift med Dagbladet-journalisten Kjartan Brügger Bjånesøy. Sammen har de to barn.

 TV-opptredener (utvalg) 
ÅrProgramRolleKanal1996–1998Bot og bedringTine (resepsjonisten)TV 22000MandagsklubbenProgramlederTVNorge2004–2006IdolProgramlederTV 22011Svendsen om Hansen og JensenProgramlederTV 22012–2019, 2023–Norske TalenterProgramlederTV 2 / TVNorge2015–2021En kveld hos KloppenProgramlederTV 22022–Alle mot alleProgramlederTVNorge

 Referanser 

 Eksterne lenker 


 Portrettintervju i Dagbladet 2005

Kategori:Norske komikere
Kategori:Norske TV-programledere
Kategori:Norske radioprogramledere
Kategori:Programledere for NRK Radio
Kategori:Programledere for TVNorge
Kategori:Programledere for TV 2
Kategori:Vinnere av Gullruten for beste programleder
Kategori:Vinnere av Gullrutens publikumspris
Kategori:Programledere for «Idol»
Kategori:Personer fra Vik kommune
Kategori:Personer fra Ullensaker kommune